Induksie van Wykskomiteelede in die George Munisipale Gebied | George Municipality
Home>News>Induksie van Wykskomiteelede in die George Munisipale Gebied
Induksie van Wykskomiteelede in die George Munisipale Gebied
George Munisipaliteit het die afgelope week induksie-opleiding gehou vir alle nuwe Wykskomiteelede van al die wykskomitees in die George Munisipale Gebied.
Die Wet op Plaaslike Regering: Munisipale Strukture, 1998, maak voorsiening vir die vestiging van wykskomitees as 'n moontlike manier vir die bevordering van gemeenskapsdeelname in munisipale sake. 'n Wykskomitee is 'n wyksgebaseerde komitee wat se grense saamval met wyksgrense. Die wykskomitee is die skakel tussen die raadslid en die gemeenskap.
By die induksie-program wat op Donderdag, 10 Augustus plaasgevind het, is die struktuur van die Munisipaliteit en sy verskillende direktorate, die verantwoordelikhede van direktorate en hul kernsake asook ‘n oorsig van die direktorate se jaarlikse begrotings aan die Wykskomiteelede oorgedra. Tyd is ook gemaak vir vrae en antwoorde-sessies. Die program is onder leiding van die Speaker van die Raad, Rdsl. Iona Kritzinger, aangebied. Op 11 Augustus is by vier verskillende lokale opleiding vir Wykskomiteelede aangebied. Die funksies van plaaslike, provinsiale en nasionale regering, ‘n oorsig oor wetgewing rakende Openbare deelname-prosesse en Wykskomitees. ‘n Oorsig van die Geïntegreerde Ontwikkelingsplan (GOP) en die rol van die Wykskomitees in die GOP-proses is ook behandel. Die rol van die Wykskomitee en die Speaker asook operasionele planne van die Wykskomitee asook die gedragskode is behandel.
Vanaf 14 Augustus tot 6 September begin die Wykskomiteesittings waar diensleweringskwessies vanuit die gemeenskap bespreek sal word. Die gemeenskap kan die vergaderings bywoon, maar slegs as waarnemers. Die program vir die Wykskomiteevergaderings is beskikbaar by die Wykskomiteekantoor, Derde Vloer van die Hoofgebou van die George Munisipaliteit , Yorkstraat. Vir navrae kontak Paulina Saaiman/ Vuyiswa Ndzonda by 044 – 801 9439.
Wykskomitees samel kwessies in oor die wyk vir die aandag van die Wyksraadslid. Hulle het 'n sê (namens die gemeenskap) in besluite, beplanning, projekte, die Geïntegreerde Ontwikkelingsplan, prestasiebestuur en toekenning van fondse wat die Raad oor mag besluit wat die Wyk raak. Hulle speel ook 'n belangrike rol om inligting beskikbaar te maak vir munisipale prestasiebestuur en die begroting.
Die rol van 'n wykskomiteelid is om 'n aktiewe deelnemer in die wykskomitee te wees;
Help die Wyksraadslid om die gemeenskap in te lig oor hul regte en waarop hul geregtig is;
Werk as 'n span en praat met een stem;
Help die wyksraadslid met griewe en klagtes van die gemeenskap;
Wys leierskap met die begin van projekte wat die lewens van mense in die Wyk sal verbeter;
Stel 'n Wykprofiel saam sodat die komitee meer oor die Wyk weet;
Help die Wyksraadslid om te konsulteer met die mense wat 'n belang in 'n spesifieke probleem het; En werk met vennote in die gemeenskap tot die wykskomitee se voordeel;
Wees betrokke by gemeenskapsprojekte en gebeure. Dit is baie belangrik, want dit wys dat die Wykskomiteelede omgee vir die gemeenskap en die gemeenskapkwessies verstaan.
Verdere rolle van die wykskomiteelid in Gemeenskappe:
Neem aktief deel aan die sake van die Munisipaliteit, beweeg van passiewe na aktiewe burgerskap;
Rapporteer alle diensleweringskwessies aan die Wyksraadslid en Munisipaliteit;
Om te verstaan ​​dat hul demokratiese reg kom met verantwoordelikhede;
Om aan Munisipale Openbare Vergaderings deel te neem byvoorbeeld die GOP en Wyksraadslid terugvoervergaderings ens.
Onderskrif: Rdsl. Iona Kritzinger, Speaker van die Raad, by die tweede dag van opleiding van die Wykskomiteelede in Thembalethu. By haar staan van die Wykskomiteelede van links, Sam September (Wyk 9), Andiswa Matolengwe (Wyk 13), Solly Madayi (Wyk 7), Rdsl. Kritzinger, Thoko Dukumbana (Wyk 11), Lunga Pieters (Wyk 12), Tuliswa Kutala (Wyk 10) en Milton Fatman (Wyk 21). Voor is Luleka Nombengu (Wyk 15) en Mzimasi Thamsangqa van die Departement van Plaaslike Regering.
Last published 17 August 2017